จังหวัดสกลนคร ชาวนาไถหว่านพันธุ์ข้าวในวันพืชมงคล เพื่อความเป็นสิริมงคล
วันพืชมงคล จะมีพิธีทำขวัญเมล็ดพืชพันธุ์ต่างๆ โดยมีจุดมุ่งหมายที่จะให้เมล็ดพันธุ์เหล่านั้น ปราศจากโรคภัย และให้อุดมสมบูรณ์เจริญงอกงาม ถือเป็นฤกษ์งามยามดีของเกษตรกรไทยที่จะเริ่มการเพาะปลูก โดยชาวนาจะนิยมใช้วันพืชมงคลในการเริ่มไถเตรียมดินในการทำนา วันนี้ 10 พฤษภาคม 2564 ที่แปลงนาของนายระดมจิตร แก้วกิ่ง ผู้ใหญ่บ้านนาสีนวล ม.3 ตำบลตองโขบ อำเภอโคกศรีสุพรรณ จังหวัดสกลนคร  ก็ได้ใช้รถไถนาเดินตามคู่ใจ ไถกลบเตรียมดิน โดยตอซังข้าวและวัชพืชที่ไถกลบ จะเพิ่มความอุดมสมบูรณ์ให้แก่ดิน ซึ่งเมื่อปรับเตรียมสภาพดินให้ดีแล้ว ผลผลิตข้าวก็จะดีตามนายระดมจิตร แก้วกิ่ง กล่าวว่า วันพืชมงคลถือเป็นวันดีของชาวนาไทย และเป็นวันที่เป็นสิริมงคลต่อเกษตรกรทุกคน โดยตนกับญาติจะมาช่วยกันทำนา ตั้งแต่เริ่มไถนา  หว่านเมล็ดพันธุ์ข้าว ปักดำนา ไปจนถึงการเก็บเกี่ยวผลผลิตในช่วงกลางเดือนพฤศจิกายน ที่นาก็จะอยู่ใกล้กัน เนื้อที่ครอบครัวละ 5 ไร่ ทำนาแบบพอเพียง ไว้รับประทานในครอบครัว เหลือก็แบ่งปันเครือญาติ ปีไหนราคาดีก็จะแบ่งขายบ้าง โดยการทำนาในชนบทส่วนมากจะเป็นผู้สูงอายุ เช่น พ่อแม่ที่อยู่บ้าน ขณะที่ ลูกหลานก็จะออกไปทำงานในเมือง หรือเดินทางไปทำงานที่กรุงเทพฯสำหรับสภาพดินและแหล่งน้ำของบ้านนาสีนวล ถือว่ามีความอุดมสมบูรณ์มาก  เพราะอยู่ใกล้กับเทือกเขาภูพาน มีป่าไม้และมีแหล่งน้ำธรรมชาติจำนวนมาก โดยดินส่วนมากจะเป็นดินร่วนปนทราย ชาวบ้านจึงนิยมทำนาดำ โดยจะให้ผลผลิตที่ดีและดูแลง่ายกว่าการทำนาหว่าน ซึ่งมักจะมีปัญหาด้านวัชพืชนอกจากนี้ ตนยังได้ทำเกษตรแบบผสมผสาน มีการปลูกพืชหลากหลายชนิดและขุดบ่อเลี้ยงปลา เพื่อสร้างรายได้เสริมอีกด้วย